АҞӘА, лаҵара 25 - Sputnik. Даҽа курсантк Гәдоуҭатәи ахәышәтәырҭа дыҭҩаауп акоронавирус аҟынтәи ахәышәтәра данахыс ашьҭахь, абри атәы аанацҳауеит Аԥсны ауааԥсыра акоронавирус рацәыхьчаразы аоперативтә штаб.
Иҳаҩсыз уахыки-ҽнаки рзы акоронавирустә инфекциа рылоу ирыламу агәаҭаразы ҩынҩажәижәаҩык ауааԥсыра атестқәа ирхыжьын, урҭ рахьтә аӡәгьы акоронавирус илам.
Иазгәаҭоуп Аҟәатәи асасааирҭа "Аиҭар" аҟны хымԥадатәи ахыԥхьакра иқәныҟәоз 14-ҩык акурсантцәа аҩныҟа ишьоушьҭыз: хәҩык акурсантцәа Атәылахьчара аминистрра аганахьала, жәҩык - Аҩнуҵҟатәи аусқәа рминистрра аганахьала.
Апандемиа ааҟалеижьҭеи Аԥсны иахьаҵанакуа акоронавирустә инфекциа рыхьхьеит 28-ҩык ауааԥсыра, урҭ рахьтә жәохәҩык ргәабзиара шьақәгылахьеит, аӡәы лыԥсҭазаара далҵит.
Акоронавирус иазку ажәабжьқәа зегьы шәрыԥхьар ҟалоит абра>>